ILM เติมสต็อกสินค้าตกแต่งบ้าน รับกระแสแต่งบ้านมาแรง หวังดันยอดขายพุ่ง
ILM เติมสต็อกสินค้าตกแต่งบ้าน รับกระแสแต่งบ้านมาแรง หวังดันยอดขายพุ่ง
ILM เติมสต็อกสินค้าตกแต่งบ้าน รับกระแสแต่งบ้านมาแรง หวังดันยอดขายพุ่ง
29 มิ.ย. 2563

นางสาวกฤษชนก ปัทมสัตยาสนธิ กรรมการผู้จัดการ บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM เปิดเผยว่า สินค้ากลุ่มของใช้ภายในบ้านและของตกแต่งบ้าน เติบโตอย่างรวดเร็วในช่วงที่ผ่านมา เป็นผลจากสถานการณ์การแพร่ระบาดของโควิด-19 ทำให้พฤติกรรมผู้บริโภคเปลี่ยนไป เกิดไลฟ์สไตล์การใช้ชีวิตรูปแบบใหม่ (New Normal) จากอยู่บ้านเพิ่มขึ้นจึงมองหางานอดิเรกใหม่ ๆ ทำอาชีพเสริม เช่น การรับพรีออร์เดอร์ทำขนม หรืออาหารแบบดิลิเวอรี่ ปลูกต้นไม้  และจัดบ้านใหม่ เป็นต้น
ดังนั้น บริษัทจึงได้เพิ่มความหลากหลายในกลุ่มสินค้าของใช้ภายในบ้าน โดยชูจุดขายด้านฟังก์ชันและดีไซน์ที่โดดเด่น ควบคู่การใช้งานง่าย  สะดวก ตอบรับการใช้ชีวิตแบบสมาร์ทในยุคปัจจุบัน  อีกทั้งยังสามารถนำไปจัดวางตกแต่งแมตซ์กับบ้านทุกสไตล์ได้อีกด้วย ตลอดจนคัดสรรและหมุนเวียนสินค้ากลุ่มของใช้ในบ้านและของแต่งบ้าน (Home Decorative Items : HDI) เพิ่มเติมอย่างต่อเนื่องด้วย
สำหรับยอดขายสินค้ากลุ่ม HDI ของบริษัท ในช่วง 3 เดือนที่ผ่านมา (มี.ค.-พ.ค.63) ทางออนไลน์และออฟไลน์ (หน้าร้าน) มีอัตราการเติบโตแบบก้าวกระโดด โดยเฉพาะช่วงเดือนพ.ค. ยอดขายจากสินค้ากลุ่ม HDI เติบโต 10% จากช่วงเดือนเดียวกันของปีก่อน  ส่วนใหญ่เป็นฐานลูกค้าบ้านเก่ามากกว่าโครงการบ้านใหม่ที่ใช้วิกฤติโควิด-19 เป็นโอกาสช็อปของใช้ต่าง ๆ ภายในบ้านเพื่อรีโนเวทและจัดเก็บบ้านให้เข้าที่เข้าทาง
โดบกลุ่มสินค้าที่ได้รับความนิยม และเติบโตมากอย่างต่อเนื่อง ได้แก่  ประเภทของใช้ในชีวิตประจำวัน (Everyday Essential) อาทิ อุปกรณ์-น้ำยาทำความความสะอาด, เจลแอลกอฮอล์  ทิชชู, ถุงมือ, ถุงขยะ โต 65%   รองลงมา กลุ่ม อุปกรณ์ตกแต่งสวน-ไม้ประดับ (Garden) โต 39%  ส่วนกลุ่มชุดเครื่องครัวและชุดจาน-ชาม (Kitchen &amp; Dining)  โต 30%  และ กลุ่ม อุปกรณ์จัดเก็บ Home organize อาทิ ชั้นวางของที่ปรับ-เพิ่มชั้นได้ตามการใช้งาน, กล่องเก็บของต่าง ๆ ซึ่งถือเป็น Destination ที่ยังทำยอดได้ดีอย่างต่อเนื่องโต 11%